**Asistentka podpory zdravia v prostredí nemocníc**

**Príspevková organizácia Ministerstva zdravotníctva SR – Zdravé regióny** ako prijímateľ nenávratného finančného príspevku pre Národný projekt Zdravé komunity 2B, financovaného z prostriedkov Európskeho sociálneho fondu v rámci Operačného programu Ľudské zdroje **vyhlasuje výberové konanie na pozíciu** *– Asistentka podpory zdravia v prostredí nemocníc – Dolný Smokovec a Vyšné Hágy.*

Hlavným cieľom projektu je zlepšiť situáciu obyvateľov marginalizovaných rómskych komunít v oblasti sociálnych determinantov zdravia. Hlavná aktivita projektu je realizácia a rozvoj zdravotnej mediácie v marginalizovaných rómskych komunitách.

|  |  |
| --- | --- |
| Termín výberového konania: | 13. – 17.12.2021 |
| Pozícia | **Asistentka podpory zdravia v prostredí nemocníc** |
| Počet voľných miest na uvedenú pozíciu | **1** |
| Predpokladaný dátum nástupu: | **01.1.2022 (dohoda)** |
| Miesto výkonu práce: | **Dolný Smokovec a Vyšné Hágy** |

Doplňujúce informácie:

Jedná sa o delenú pracovnú pozíciu v nasledovných dvoch zdravotníckych zariadeniach:

* Národný ústav detskej tuberkulózy a respiračných chorôb (Dolný Smokovec) – 4 dni do týždňa
* Národný ústav tuberkulózy, pľúcnych chorôb a hrudníkovej chirurgie (Vyšné Hágy) – 1 deň v týždni

Konkrétne rozdelenie miesta výkonu práce bude výsledkom dohody primárov z oboch zariadení, pravdepodobne však 4:1 v prospech Dolného Smokovca.

**Vzdelanie:**

* **ukončené povinné stredné odborné vzdelanie (ukončené výučným listom)** – podmienka
* úplné stredné vzdelanie, stredné zdravotnícke vzdelanie, stredné pedagogické vzdelanie a vyššie vzdelanie – výhoda

**Jazykové znalosti:**

* základná znalosť slovenského jazyka – podmienka
* znalosť jazyka sociálne vylúčenej komunity (rómsky/maďarský, nárečie) – podmienka

**Pracovné skúsenosti:**

* **1 rok praxe v oblasti práce so znevýhodnenými skupinami** – podmienka
* skúsenosti v oblasti podpory zdravia, pedagogickej alebo sociálnej práce – výhoda

**Ďalšie požiadavky/výhody:**

* vzťah ku komunite: akceptácia, rešpekt a motivácia pracovať s ľuďmi z málo podnetného prostredia (Rómovia z osád)
* záujem o prácu v zdravotníckom zariadení
* výborné komunikačné schopnosti
* dôveryhodnosť
* spoľahlivosť
* zmysel pre zodpovednosť, morálne kvality,
* nekonfliktnosť,
* bezúhonnosť – podmienka

**Náplň práce, právomoci a zodpovednosti**

* APZN zabezpečuje sprostredkovanie informácií, zefektívnenie komunikácie medzi pacientom a nemocničným personálom, prípadne medzi príbuznými pacienta a nemocničným personálom;
* APZN zabezpečuje jazykový preklad; pomáha s porozumením obsahu odovzdávaných informácií napr. o liečebnom režime, liečbe, vyšetreniach a ďalších postupoch, zdravotnom stave;
* APZN predchádza vzájomným nedorozumeniam a pomáha s riešením nedorozumení a s riešením konfliktných situácií;
* APZN poskytuje informácie, zlepšuje vedomosti a podporuje zručnosti a motiváciu pacienta v oblasti dodržiavania klinických a verejno-zdravotných odporúčaní;
* APZN objasňuje prevádzkové a návštevné pravidlá nemocnice a oddelenia; vysvetľuje výhody a medicínsky správne postupy dodržiavania liečby; správne postupy starostlivosti o deti a dodržiavania osobnej i komunálnej hygieny a zdravej životosprávy;
* APZN zlepšuje vedomosti a zručnosti pacienta v oblasti zdravotníckych služieb:

Ďalšie činnosti APZN:

* Zúčastňuje sa na pravidelných stretnutiach s manažérom projektu; na školeniach zameraných na rozširovanie vedomostí a zručností súvisiacich s pracovnou činnosťou;
* Zodpovedá za evidenciu svojej činnosti (denník APZN, pracovný výkaz, dochádzka a ďalšie, podľa usmernenia nadriadeného);
* Komunikuje a spolupracuje s asistentmi podpory zdravia v teréne a s koordinátormi asistentov podpory zdravia;

**V prípade záujmu o uvedenú pozíciu prosím zašlite** potrebné dokumenty poštou na adresu:

**Zdravé regióny**
Koceľova 937/9
821 08 Bratislava

alebo v elektronickej forme mailom na adresu: *lenka.tothova@zdraveregiony.eu*

Na obálku a do predmetu e-mailu je potrebné uviesť ,,***Výberové konanie – NP Zdravé komunity 2B – APZN***“.

**Dokumenty** (potrebné pre zaradenie do výberového konania):

• Životopis v štruktúre Europass
• Vyplnený dotazník k danej pracovnej pozícii
• Kópia dokladu o najvyššom dosiahnutom vzdelaní (vysvedčenia, resp. diplomu; nemusí byť overená notárom),
• Čestné prehlásenie o zdravotnej spôsobilosti,
• Čestné prehlásenie o bezúhonnosti

**Uzávierka** na predkladanie požadovaných dokumentov je **10.12.2021** (piatok). Pre poštové zásielky je rozhodujúci dátum podania poštovej zásielky.

*Upozorňujeme záujemcov, že požadované dokumenty, ktoré budú nekompletné, alebo dokumenty doručené po uvedenom termíne, nebudú akceptované a uchádzači nebudú zaradení do výberového konania.*

Po vyhodnotení splnenia základných kritérií, budú vybraní uchádzači pozvaní na osobný pohovor.

**Plánovaný termín osobných pohovorov v termíne:** 13. – 17.12.2021

Po absolvovaní osobného pohovoru, výberová komisia vyberie úspešného uchádzača s návrhom uzavrieť pracovnú zmluvu. V prípade doplňujúcich otázok nás prosím kontaktujte v pracovných dňoch od 9.00 do 15:00 na adrese: *lenka.tothova@zdraveregiony.eu*, prípadne telefonicky na 0907 065 220 alebo na adrese: *lujza.cizikova@zdraveregiony.eu*, prípadne telefonicky na 0911 678 889.

**Doplňujúce informácie: Mzda je približne 741 € v hrubom mesačne.  Pracovná zmluva je na dobu určitú do 31.12.2022 s možnosťou  predĺženia.**

**Stručná charakteristika spoločnosti**

Organizácia Zdravé regióny je štátnou príspevkovou organizáciou Ministerstva zdravotníctva SR, ktorej poslaním je realizácia a rozvoj dočasných vyrovnávacích opatrení v oblasti zdravia. Realizácia a rozvoj zdravotnej mediácie v MRK  predstavuje súbor činností, ktoré realizujeme za účelom zlepšenia podmienok pre zdravie.

**Počet zamestnancov**

323 zamestnancov

**Adresa spoločnosti**

Sídlo organizácie: Limbová 2, 837 52 Bratislava
Korešpondenčná adresa: Koceľova 937/9, 821 08 Bratislava

<https://zdraveregiony.eu/>

**Súhlas so spracovaním osobných údajov**

V zmysle zákona č. 122/2013 Z.z. o ochrane osobných údajov a o zmene a doplnení niektorých zákonov týmto dávam organizácii Zdravé regióny, Limbová 2, 837 52 Bratislava, IČO: 50626396 súhlas so spracovaním svojich osobných údajov (vrátane mojej fotografie fyzickej identity) v rozsahu životopisu (prípadne motivačného listu) pre účely vedenia databázy uchádzačov o zamestnanie na dobu jedného roka alebo do písomného odvolania súhlasu.